**Canllaw ar gwblhau’r Ffurflen Gais Cyn Ymgeisio**

Mae’r canllaw hwn yn cynnwys:

* [Sylwadau cyffredinol](#Generalcomments)
* [Rhagor o Gwestiynau Cyn Ymgeisio](#Furtherpreappquestions)
* [Cwestiynau i'w hateb i ddangos cydymffurfedd â Safonau Cenedlaethol Statudol ar gyfer Systemau Draenio Cynaliadwy (SuDS);](#CompliancewithStandards)
* [Tabl A - Gwybodaeth a thystiolaeth](#TableA); a
* [Tabl B – Cynlluniau a darluniau.](#TableB)

**Sylwadau Cyffredinol**

Dylid cyflwyno ceisiadau yn defnyddio’r ffurflen **Cyn Ymgeisio** a ddarparwyd gan y SAB. **MAE’N RHAID DEFNYDDIO’R FFURFLEN HON** am ei bod wedi cael ei llunio i sicrhau bod eich cais yn rhoi sylw dyledus i’r gofynion statudol.

Mae’r ffurflen hon ar gyfer cymeradwyaeth SAB YN UNIG, ac fe’ch cynghorir i gysylltu â nhw’n fuan, ac yn uniongyrchol gyda’r Awdurdod Cynllunio Lleol a phob sefydliad perthnasol arall a allai fod â diddordeb yn eich cais ar gyfer cynllun SuDS, gan gynnwys yr ymgyngoreion statudol SAB a restrir isod:

* + Ymgymerwr carthffosiaeth;
  + Cyfoeth Naturiol Cymru;
  + Awdurdod Priffyrdd;
  + Glandŵr Cymru; a
  + Rhanbarthau Draenio Mewnol (CNC)

Cynghorir chi i gychwyn ar drafodaethau **Cais Cyn Ymgeisio** gyda’r Awdurdod Cynllunio Lleol (LPA) cyn gynted â phosibl a chynnal trafodaethau gyda’r SAB a’r LPA ar yr un pryd.

Ni ddylid cychwyn datblygu’r safle nes y rhoddir Cymeradwyaeth Gynllunio A Chymeradwyaeth Lawn y SAB. }

Mae’n bwysig eich bod yn sicrhau bod y swyddogion SAB a’r swyddogion cynllunio yn cael gwybod am gynnydd a phenderfyniadau o ran y cais cynllunio a’r cais SAB, gan eu bod yn geisiadau ar wahân, gyda gofynion, amserlenni a chyrff cymeradwyo gwahanol.

Fe’ch cynghorir yn gryf i gynnal **trafodaethau Cyn Ymgeisio** gyda’r SAB ar ddechrau’r broses o ddylunio’r SuDS. Gall **trafodaethau Cyn Ymgeisio** a **Phrif Gynllun** effeithiol sicrhau strategaeth rheoli dŵr wyneb a dyluniad cynllun SuDS cryf, cost effeithiol a hyfyw. Gall SAB eich helpu i benderfynu ar y datrysiad SuDS gorau ar gyfer eich safle trwy roi syniad cynnar o’r hyn sydd yn cydymffurfio â’r **Safonau SuDS Cenedlaethol** neu beidio.

Darparwch cymaint o wybodaeth dechnegol â phosibl i’r SAB er mwyn iddynt roi ymateb ystyriol a rhesymegol yn y **cam Cyn Ymgeisio a'r cam Cais Llawn** h.y. po fwyaf o wybodaeth a ddarperir yn y cam **Cyn Ymgeisio,** gellir rhoi cyngor technegol mwy manwl.

Dylai’r asesiad draenio dŵr wyneb sy’n benodol i’r safle a gofynion SuDS gael eu hintegreiddio gyda’r **Asesiad o Ganlyniadau Llifogydd** **(FCA)**, a dylai **Adroddiad Draenio Llifogydd a Dŵr Wyneb** gael ei ddarparu i’r LPA a’r SAB.

Cyfeiriwch at ddogfennau cenedlaethol a lleol allweddol cyn, ac yn ystod dylunio’r cysyniad, y dyluniad manwl, cymeradwyaethau SAB ac LPA, adeiladu, mabwysiadu, gweithredu a chynnal a chadw cynllun SuDS. Mae rhestr o’r dogfennau hyn, ynghyd â dolenni iddynt i’w gweld yn y [Canllaw ar gyfer Gwneud Cais System Draenio Cynaliadwy ar gyfer Cymeradwyaeth SAB](file:///\\penmorfastore\shared_docs\dhpw\SAB\00%20Form%20Templates\Cymraeg\Guidance%20on%20Making%20SuDS%20Applications%20FINAL%20Version%2005_11_18.docx).

Yn benodol ar gyfer y cais **Cyn Ymgeisio**:

* Fe allai **ffi Cyn Ymgeisio** fod yn daladwy i’r SAB;
* I sicrhau **Cais Dilys**, mae’n RHAID ateb pob cwestiwn ar y ffurflen, a dylid darparu cymaint o wybodaeth ategol gychwynnol â phosibl fel y nodir yn y Canllaw ar lenwi’r Ffurflen Cyn Ymgeisio;
* Dylai eich atebion i gwestiynau adlewyrchu anghenion penodol y Safonau Cenedlaethol Statudol;
* Unwaith y bydd eich ffurflen gais, ynghyd ag unrhyw ddeunydd ategol wedi cael ei gyflwyno’n gywir i'r SAB, bydd yn cael ei **wirio**;
* Os ystyrir ei fod yn **Gais Dilys**, bydd eich cais yn cael ei asesu’n dechnegol, a bydd swyddog SAB yn cysylltu â chi i gychwyn ar **drafodaethau Cyn Ymgeisio**;
* Nid oes yna raddfa amser statudol ar gyfer y broses **Cyn Ymgeisio**. Mae hyn yn golygu bod digon o amser yn cael ei neilltuo i drafod, datblygu a chytuno ar gynigion ar gyfer eich dyluniad cynllun System Draenio Cynaliadwy (o’r syniad cychwynnol i’r dyluniad terfynol), ynghyd â materion cysylltiedig eraill, gyda swyddogion SAB; y cyfan cyn i chi gyflwyno eich Cais Llawn;
* Er mwyn cael **trafodaethau cynhyrchiol Cyn Ymgeisio**, mae’n bwysig eich bod yn darparu cymaint o wybodaeth dechnegol gychwynnol cyn gynted â phosibl yn ystod y broses ddatblygu. Bydd hyn yn cynorthwyo trafodaethau “penodol am y datblygiad” i ddechrau am: cymeriad y safle a’r datblygiad, is-ddalgylchoedd dŵr wyneb a llwybrau llif, a’r cysyniad dylunio cyffredinol ac ati;
* Dylid cyfeirio’n fuan at y dogfennu statudol sydd wedi’u rhestru yn y canllaw hwn, a dylid ystyried hyfywedd safle i dderbyn cynllun System Draenio Cynaliadwy priodol yn ofalus, cyn cyflwyno cais **Cyn Ymgeisio**;
* Dylid cynnal trafodaethau technegol ac annhechnegol gyda SAB yn y **cam Cyn Ymgeisio**, gan mai dim ond mewn amgylchiadau eithriadol y bydd SAB yn cysylltu â chi wrth asesu Cais Llawn y Cynllun SuDS.
* Darperir rhagor o **gwestiynau Cyn Ymgeisio** yn y canllaw hwn i ddynodi lle bydd ymatebion cychwynnol yn cynorthwyo eich trafodaethau technegol gyda SAB; ac
* Mae angen y wybodaeth sydd yn [Nhabl A](#TableA) a [Thabl B](#TableB) y canllaw hwn ar gyfer y Cais Llawn. Fodd bynnag, darparwch gymaint o wybodaeth ag sy’n bosibl yn y cam Cyn Ymgeisio i gynorthwyo eich trafodaethau technegol gyda’r SAB, cyn cyflwyno’r Cais Llawn yn nes ymlaen.

Darparwch un copi electronig, a’i anfon i [SAB@ceredigion.gov.uk](mailto:SAB@ceredigion.gov.uk)

Gellir anfon copïau caled i:



Cyfeiriwch at y penodau, a chyfeiriadau ychwanegol a nodir yn [Ciria SuDS Manual C753](https://www.ciria.org/Memberships/The_SuDs_Manual_C753_Chapters.aspx)

**Rhagor o gwestiynau Cyn Ymgeisio i’w ystyried yn fuan yn y broses**

1. **Hierarchaeth Arllwysiad Dŵr Wyneb Cychwynnol**

Bydd trefniadau draenio dŵr wyneb yn dangos bod y draeniau dŵr wyneb arfaethedig yn cydymffurfio â’r Safonau Cenedlaethol SuDs. Dylai cymaint o’r dŵr ffo â phosibl gael ei arllwys i bob elfen hierarchaeth cyn ystyried elfen hierarchaeth is. Mae angen ystyried dulliau casglu ac ymdreiddiad draeniau yn gyntaf. Gan gyfeirio at y lefelau hierarchaeth isod, nodwch eich trefniadau draenio cychwynnol er mwyn galluogi sgwrs gyda’r SAB. Argymhellir eich bod yn cael trafodaethau gyda pherchnogion tir ac asedau mor fuan â phosibl.

|  |
| --- |
| 1. Ei gasglu i’w ddefnyddio |
| 1. Ymdreiddiad |
| 1. I gwrs dŵr |
| a) Ydyw’n gwrs dŵr cyffredin?  Ydyw’n brif afon? |
| 1. I garthffos dŵr wyneb |
| a) Ydyw’n ddraen priffordd?  b) Ydyw’n garthffos gyhoeddus?  c) Ydyw’n garthffos preifat?  Arall |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. **Asesiad Ymdreiddiad Cychwynnol**   Pan gynigir draenio ymdreiddiad, dylid cynnal profion gyda methodoleg a gytunir gyda SAB e.e. [Infiltration Drainage - Manual of Good Practice (CIRIA R156)](https://www.ciria.org/Search?SearchTerms=R156) a [BRE Soakaway Design (DG 365 – 2016)](https://www.brebookshop.com/details.jsp?id=327592), a dylid ei ddefnyddio i lywio’r broses o ddylunio, adeiladu, cynnal a chadw, profi ac asesu’r systemau ymdreiddiad. Lle y bo modd dylid darparu atebion cychwynnol i’r cwestiynau isod, ynghyd ag unrhyw arolygon, adroddiadau neu ddeunydd ategol arall.   |  | | --- | | Oes profion ymdreiddiad wedi cael eu cynnal? | | Ydi Daeareg y datblygiad wedi cael ei ddadansoddi? | | Beth yw’r dyfnder at y lefel uchaf a gofnodwyd o ddŵr daear (metrau)? | | Oes profion twll turio wedi cael eu cynnal? | | Oes Asesiad Tir Halogedig wedi cael ei gynnal? | | Ydi’r draeniau ymdreiddiad a gynigir ar dir halogedig? | | Beth ydi canlyniad y prawf ymdreiddiad (X 10-?)? |  1. **Bras Ardal Anhydraidd**   Darparwch fras ardaloedd anhydraidd presennol ac ardaloedd anhydraidd arfaethedig ar y safle. Bydd angen prawf o’r ardal anhydraidd presennol trwy arolwg topograffig wrth gyflwyno'r Cais Llawn.   1. **Cyfrifiad cychwynnol o Begwn Cyfraddau Gollwng**   Dylai cyfraddau dŵr ffo gael eu cyfrifo yn unol â methodoleg SAB a gytunwyd e.e. [Flood Estimation Handbook](https://www.ceh.ac.uk/services/flood-estimation-handbook), [Revitalised Flood Estimation Handbook (ReFEH)](http://nora.nerc.ac.uk/id/eprint/2637/1/KjeldsenFEHSR1finalreport.pdf) neu [IoH Report 124](http://nora.nerc.ac.uk/id/eprint/7367/1/IH_124.pdf). Lle bo modd, dylid darparu pegwn cyfraddau gollwng presennol ac arfaethedig mewn litrau/eiliad/hectar ar gyfer y tebygolrwydd digwyddiadau isod, ynghyd ag unrhyw gyfrifiadau, adroddiadau a deunydd ategol eraill.   |  | | --- | | **Cymedr Pegwn Cyfradd Dŵr Ffo Blynyddol neu Tebygolrwydd Gormodiant Blynyddol (AEP)** | | **1 mewn 1 neu 0.01%** | | **1 mewn 30 neu 3.33%** | | **1 mewn 100 neu % 1%** | |

1. **Cyfrifiad Cychwynnol o Storio Hir Dymor**

Mae angen Storfa Hir Dymor i ddelio â’r cyfaint ychwanegol o ddŵr sy’n cael ei greu yn sgil creu arwynebau anhydraidd. Lle bo modd, dylai **cyfaint storio hir dymor (m3)** presennol ac arfaethedig gael eu darparu ar gyfer **digwyddiad glawiad 1 mewn 100 /1% (6 awr)**, ynghyd â’r **cyfaint storio hir dymor a fynegwyd fel dyfnder ar draws ardal gyfan y safle (mm).** Dylai cyfrifiadau cychwynnol, adroddiadau a deunydd ategol arall gael eu darparu.

1. **Cyfrifiad cychwynnol o Storfa Arafu**

Darperir storfa arafu er mwyn i gyfradd y dŵr ffo o’r safle mewn i’r cwrs dŵr gael ei gyfyngu i gyfradd derbyniol i amddiffyn rhag erydiad a llifogydd i lawr yr afon.

Os nad yw’r cyfaint ychwanegol sy’n cael ei greu gan y datblygiad yn cael ei drin, bydd pegwn llif ar gyfer digwyddiad glawiad 1 mewn 100/1% yn gyfyngedig i’r Cymedr Pegwn Cyfraddau Dŵr Ffo. Lle bo modd, dylai **cyfaint storfa arafu (m3), a fynegwyd fel dyfnder ar draws ardal y safle gyfan (mm)** gael ei ddarparu, ynghyd ag unrhyw gyfrifiadau adroddiadau a deunydd ategol arall.

1. **Ansawdd Dŵr**

Dylai dŵr ffo wyneb gael ei drin trwy ddilyniant rheoli Systemau Draenio Cynaliadwy i atal effeithiau negyddol ar ansawdd y dŵr a/neu amddiffyn systemau draenio i lawr yr afon, gan gynnwys carthffosydd. Dylai gwybodaeth gychwynnol am ddulliau trin ansawdd dŵr trwy **drefn reoli SuDS** gael ei ddarparu lle y bo’n bosibl, a chael ei gefnogi gan unrhyw gyfrifiadau, adroddiadau a deunydd arall sydd ar gael.

related considered to address water quality

1. **Bioamrywiaeth**

Dylid gwneud y mwyaf o fanteision posibl i fioamrywiaeth fel rhan o’r datblygiad. Dylai dyluniad y SuDS sicrhau lle y bo’n bosibl, fod coridorau gwyrdd a glas ecolegol gyfoethog yn cael eu darparu trwy gysylltu cynefinoedd naturiol ac ecosystemau trwy gydol y safle. Dylid darparu gwybodaeth gychwynnol am gynnwys **coridorau gwyrdd a glas yn nyluniad yr SuDS i wella bioamrywiaeth** lle bo’n bosibl, a dylid ei gefnogi gydag unrhyw adroddiadau a deunydd arall sydd ar gael.

1. **Amwynder**

Lle bo modd, dylai’r System Draenio Cynaliadwy wella darpariaeth gofod cyhoeddus o safon uchel a deniadol gan helpu i ddarparu manteision iechyd a lles. Dylid darparu gwybodaeth gychwynnol am **sut i wella amwynder, gan gynnwys gofod gyhoeddus yng nghysyniad SuDS**, a dylid ei gefnogi gydag unrhyw adroddiadau a deunydd arall sydd ar gael.

1. **Bond Diffyg Perfformiad, Mabwysiadu, Gweithredu a Chynnal a Chadw**

Mae’n bwysig rhoi ystyriaeth yn ystod y cam dylunio SuDS i amcan gost gwaith adeiladu’r SuDS, trefniadau mabwysiadu’r SuDS a chyfrifoldebau cynnal a chadw SuDS, ynghyd â gweithgareddau ac amlder dros oes y datblygiad. Dylid darparu unrhyw ystyriaethau, cyfrifiadau a gwybodaeth arall ynglŷn â’r testunau hyn lle y bo’n bosibl.

**Cwestiynau manwl i’w hateb i ddangos cydymffurfedd â Safonau Cenedlaethol Statudol ar gyfer Systemau Draenio Cynaliadwy**

|  |
| --- |
| Lle bo modd ar gyfer **pob Safon**, dylai eitemau perthnasol a gwybodaeth atodol (e.e. tystiolaeth, dogfennau technegol, cynlluniau a darluniau ac ati), fel y dangosir yn [Nhabl A](#TableA) a [Thabl B](#TableB) y Canllaw hwn, gael eu rhestru isod a dylid cyflwyno’r holl ddeunydd perthnasol. |

**Egwyddorion y Safon**

Mae’r Egwyddorion a restrwyd isod yn ategu dyluniad cynlluniau rheoli dŵr wyneb i fodloni [Safonau Statudol ar Systemau Draenio Cynaliadwy (SuDS) Cymru](https://gov.wales/docs/desh/publications/181015-suds-statutory-standards-en.pdf). Lle y bo’n bosibl, nodwch grynodeb byr sy'n ymwneud â phob Egwyddor, gan ddangos sut mae eich cynllun draenio dŵr wyneb arfaethedig yn cydymffurfio â'r gofyniad statudol hwn.

|  |
| --- |
| **Cydymffurfio ag Egwyddorion y Safonau** |
| Mae gofynion cynllun y System Draenio Cynaliadwy i’w gweld isod: |
| 1. Sut ydych chi’n bwriadu rheoli dŵr ar yr wyneb neu yn agos ato ac mor agos at darddiad y dŵr ffo ag sydd modd?   (gweler **Safon S1** a **Safon S2**) |
| 1. Sut ydych chi’n bwriadu trin glawiad fel adnodd naturiol gwerthfawr?   (gweler **Safon S1** a **Safon S2**) |
| 1. Sut ydych chi’n bwriadu sicrhau bod llygredd yn cael ei reoli yn y tarddiad, yn hytrach na dibynnu ar y system ddraenio i’w drin neu ei ailgyfeirio?   (gweler **Safon S3**) |
| 1. Sut ydych chi’n bwriadu rheoli glawiad i helpu i amddiffyn pobl rhag mwy o berygl o lifogydd, a’r amgylchedd rhag difrod morffolegol a difrod ecolegol cysylltiedig â newidiadau mewn cyfraddau a phatrymau llif, a symudiad gwaddodion a achosir gan y datblygiad? |
| 1. Sut ydych chi’n bwriadu ystyried pwysau tebygol yn y dyfodol ar berygl llifogydd, yr amgylchedd ac adnoddau dŵr megis newid hinsawdd a lledaeniad trefi? |
| 1. Sut ydych chi’n bwriadu defnyddio Dilyniant Rheoli SuDS, gan ddefnyddio cydrannau draenio mewn cyfres ar draws safle i gael system gadarn o reoli dŵr wyneb (yn hytrach na defnyddio un nodwedd "terfyn pibell” megis pwll i wasanaethu’r datblygiad cyfan)?   (gweler **Safon S1**, **Safon S2** **a Safon S3**) |
| 1. Sut ydych chi’n bwriadu gwneud y mwyaf o gyflwyno manteision o ran amwynder a bioamrywiaeth?   (gweler **Safon S4** a **Safon S5**) |
| 1. Sut ydych ch’n bwriadu gwneud y defnydd gorau o’r tir sydd ar gael trwy ddefnydd amlswyddogaethol o ofodau ac ardaloedd cyhoeddus? |
| 1. Sut ydych chi’n cynnig bod y cynllun System Draenio Cynaliadwy yn perfformio’n ddiogel, yn ddibynadwy ac yn effeithiol dros einioes dylunio’r datblygiad gan ystyried yr angen am lefelau cynnal a chadw rhesymol?   (gweler **Safon S6**) |
| 1. Sut ydych chi’n bwriadu osgoi’r angen am bwmpio lle bo modd? |
| 1. Sut ydych chi’n bwriadu sicrhau bod y cynllun yn fforddiadwy, gan ystyried costau adeiladu a chynnal a chadw fel ei gilydd a’r manteision amgylcheddol a chymdeithasol ychwanegol a ddaw o’r system? |
| 1. Gyda’ch cais, dylech gynnwys cynigion ar gyfer cynllun gofal a chadw a nodi ffynhonnell ariannu’r cynllun am ei oes. |

**Safon S1 - Cyrchfan dŵr wyneb ffo**

Mae gofynion Safon S2 a restrir isod yn mynd i’r afael â defnydd dŵr wyneb gan y datblygiad ac i le y dylai gael ei arllwys. Y nod yw gofalu bod dŵr ffo yn cael ei drin fel adnodd a’i reoli mewn modd sy’n lleihau effeithiau negyddol y datblygiad ar berygl lifogydd, morffoleg ac ansawdd dŵr y dyfroedd derbyn a’r ecoleg gysylltiedig. Bydd hyn yn sicrhau y rhoddir ystyriaeth i ddefnyddio system o gasglu dŵr glaw i reoli dŵr ffo ac i gyflwyno ffynhonnell o ddŵr heb fod yn ddŵr yfed i’r safle lle bo’n hynny’n ymarferol. Lle nad ydyw, dylid rhoi blaenoriaeth i ymdreiddio? Rhaid cyfyngu arllwysiadau i systemau carthffosiaeth lle bo hynny'n bosib.

Dylid arllwys cymaint o ddŵr ffo ag sydd modd (yn amodol ar gyfyngiadau technegol neu gost) i bob cyrchfan cyn ystyried cyrchfan (lefel) â blaenoriaeth is.

Yn dibynnu ar nodweddion y safle, gallai draenio o wahanol rannau o’r safle fod â chyrchfannau draenio gwahanol.

Yn dibynnu ar ansawdd y dŵr ffo a’r potensial i gyrchfan benodol allu rheoli’r dŵr ffo hwnnw, gallai digwyddiadau bychain arllwys i lefel uwch tra gall fod angen i ddigwyddiadau mwy ddefnyddio cyrchfannau â blaenoriaeth is.

|  |
| --- |
| **Cydymffurfio â Safon S1 - Cyrchfan dŵr wyneb ffo** |
| Lefel Blaenoriaeth 1 yw’r dewis cyntaf (blaenoriaeth uchaf) a dylid defnyddio 4 a 5 yn unig dan amgylchiadau eithriadol.  Mae’n rhaid dangos cyrchfannau dŵr ffo’r cynllun draenio arfaethedig, a’r rhesymau dros gynnig y rhain fel y dangosir isod. s na fydd modd cyflawni cyrchfannau dŵr ffo Lefel Blaenoriaeth 1 neu Lefel Blaenoriaeth 2, dylid darparu’r rhesymau dros hyn hefyd. |
| Lefel Blaenoriaeth 1: Casglu dŵr wyneb ffo i’w ddefnyddio. |
| Lefel Blaenoriaeth 2: Dŵr wyneb ffo yn cael ei ymdreiddio i’r ddaear.  Nodyn: Os nad yw dŵr ffo yn cael ei ymdreiddio i’r ddaear, cynigir lefel blaenoriaeth is o gyrchfan dŵr wyneb ffo, "**MAE'N RHAID** dangos “Meinir Prawf Eithrio” a rhaid darparu tystiolaeth. |
| Lefel Blaenoriaeth 3: Dŵr wyneb ffo yn cael ei arllwys i gorff dŵr wyneb. |
| Lefel Blaenoriaeth 4: Dŵr wyneb ffo yn cael ei arllwys i garthffos dŵr wyneb, draen briffordd, neu system ddraenio arall. |
| Lefel Blaenoriaeth 5: Dŵr wyneb ffo yn cael ei arllwys i garthffos gyfun.  Nodyn: Rhagdybiaeth gref yn erbyn arllwys i garthffos gyfun. |

**Safon S2 - Rheolaeth hydrolig ar ddŵr wyneb ffo**

Nod Safon S2 a restrir isod ydi rheoli dŵr wyneb ffo o safle, ac arni i amddiffyn pobl ar y safle rhag llifogydd o’r system ddraenio am ddigwyddiadau hyd at gyfnod dychwelyd addas. Yn ogystal, i liniaru unrhyw berygl mwy o lifogydd i bobl ac eiddo i lawr yr afon o’r safle o ganlyniad i’r datblygiad, ac i warchod y corff derbyn dŵr rhag difrod morffolegol.

|  |
| --- |
| **Cydymffurfio â Safon S2 - Rheolaeth hydrolig ar ddŵr wyneb ffo** |
| Dylai’r cynllun System Draenio Cynaliadwy gydymffurfio â’r canlynol: |
| 1. Dylai dŵr wyneb ffo gael ei reoli i atal, cyhyd ag sydd modd, unrhyw arllwys o’r safle ar gyfer y rhan fwyaf o ddigwyddiadau glawiad llai na 5mm. |
| 1. Dylai’r gyfradd dŵr wyneb am ddigwyddiad cyfnod dychwelyd unwaith bob blwyddyn (neu’r cyfatebol y cytunir arno) gael ei rheoli i helpu i liniaru effeithiau dŵr ffo o’r datblygiad ar forffoleg ac ecoleg cysylltiedig y cyrff derbyn dŵr wyneb. |
| 1. Dylai’r gyfradd dŵr wyneb am ddigwyddiad cyfnod dychwelyd unwaith bob blwyddyn (neu’r cyfatebol y cytunir arno) gael ei rheoli i helpu i liniaru effeithiau negyddol y datblygiad ar berygl llifogydd yn y corff derbyn dŵr wyneb. |
| 1. Dylai’r gyfradd dŵr wyneb (cyfradd a chyfaint) am ddigwyddiadau cyfnod dychwelyd 1% (unwaith bob 100 mlynedd) (neu’r cyfatebol y cytunir arno) gael ei reoli i helpu i amddiffyn pobl ac eiddo ar y safle a gerllaw rhag llifogydd o’r system ddraenio. |
| 1. Dylid ystyried y risgiau (ar y safle ac oddi arno) sy’n gysylltiedig â dŵr wyneb ffo ar gyfer digwyddiadau mwy na chyfnod dychwelyd 1% (unwaith bob 100 mlynedd). Lle bo’r canlyniadau yn eithafol o ran tarfu cymdeithasol, difrod neu berygl i fywyd, dylid datblygu cynigion lliniaru i leihau’r effeithiau hyn. |
| 1. Dylai cynigion dylunio draeaniad gael eu harchwilio i weld pa mor debygol yw unrhyw fethiant posib (e.e. methiant strwythurol neu rwystr) a chanlyniadau hynny, a rheoli’r peryglon llifogydd cysylltiedig lle bo bodd. |

**Safon S3 – Ansawdd Dŵr**

Mae Safon S3 a ddangosir isod yn mynd i’r afael â gofynion dylunio draenio i leihau’r perygl posib o lygredd sy’n deillio o’r dŵr wyneb ffo i’r corff dŵr derbyn.

|  |
| --- |
| **Cydymffurfio â Safon S3 – Ansawdd Dŵr** |
| Dylai’r cynllun System Draenio Cynaliadwy gydymffurfio â’r canlynol: |
| 1. Dylid trin dŵr wyneb ffo i atal effeithiau negyddol ar ansawdd y dŵr derbyn a/neu systemau draenio i lawr yr afon, gan gynnwys carthffosydd. |

**Safon S4 - Amwynder**

Mae Safon S4 a ddangosir isod yn mynd i’r afael â dyluniad cydrannau SuDS er mwyn sicrhau eu bod, lle bo modd, yn cyfoethogi darparu gofod cyhoeddus deniadol o safon uchel a all helpu i roi manteision iechyd a lles, eu bod yn gwneud cymunedau lleol yn llefydd gwell i fyw ynddynt, a’u bod yn cyfrannu at wytnwch datblygiadau newydd beth bynnag fo’r hinsawdd.

|  |
| --- |
| **Cydymffurfio â Safon S4 – Amwynder** |
| Dylai’r cynllun System Draenio Cynaliadwy gydymffurfio â’r canlynol: |
| 1. Dylai dyluniad y system reoli dŵr wyneb wneud y mwyaf o fanteision amwynder. |

**Safon S5 - Bioamrywiaeth**

Mae Safon S5 a ddangosir isod yn mynd i’r afael â dylunio SuDS i sichrau lle bo modd, eu bod yn creu coridorau gwyrdd a glas ecolegol gyfoethog mewn datblygiadau ac yn cyfoethogi gwerth bioamrywiaeth trwy gysylltu rhwydweithiau o gynefinoedd ac ecosystemau ynghyd. Dylid ystyried bioamrywiaeth yn gynnar yng nghyfnod dylunio datblygiad er mwyn cael y manteision posibl mwyaf.

|  |
| --- |
| **Cydymffurfio â Safon S5 – Bioamrywiaeth** |
| Dylai’r cynllun System Draenio Cynaliadwy gydymffurfio â’r canlynol: |
| 1. Dylai dyluniad y system rheoli dŵr wyneb wneud y mwyaf o fanteision bioamrywiaeth. |

**Cydymffurfio â Safon S6 – Dylunio draenio ar gyfer Cadernid Adeiladu, Gweithredu, Cynnal a Chadw a Strwythurol**

Mae Safon S6 a ddangosir isod yn ymwneud â dylunio systemau draenio dŵr wyneb cadarn fel y gellir eu hadeiladu, eu cynnal a’u gweithredu yn ddiogel, gan gadw mewn cof yr angen i leihau effeithiau negyddol ar yr amgylchedd ac adnoddau naturiol.

|  |
| --- |
| **Cydymffurfio â Safon S6 – Dylunio draenio ar gyfer Cadernid Adeiladu, Gweithredu, Cynnal a Chadw a Strwythurol** |
| Dylai’r cynllun System Draenio Cynaliadwy gydymffurfio â’r canlynol: |
| 1. Dylai holl elfennau’r system ddraenio dŵr wyneb gael eu dylunio fel y gellir eu hadeiladu’n rhwydd, yn ddiogel, yn gost-effeithiol, mewn dull amserol, a chyda’r nod o leihau’r defnydd o adnoddau prin a charbon corfforedig (ynni). |
| 1. Dylai holl elfennau’r system ddraenio dŵr wyneb gael eu dylunio i sicrhau bod modd cynnal a chadw a gweithredu (gan y corff cyfrifol perthnasol) yn hawdd, yn ddiogel, yn gost-effeithiol, mewn dull amserol, a chyda’r nod o leihau’r defnydd o adnoddau prin a charbon corfforedig (ynni). |
| 1. Dylid dylunio’r system ddraenio dŵr wyneb i sicrhau cadernid strwythurol pob elfen dan amodau llwytho a ragwelir dros einioes dylunio safle’r datblygiad gan ystyried y gofyniad am lefelau rhesymol o gynnal a chadw. |

**Nodyn:**

**Gall gwybodaeth a ddarperir gael ei gyhoeddi ar gofrestr a gwefan Systemau Draenio Cynaliadwy y Corff Cymeradwyo, a bod ar gael i’r cyhoedd.**

|  |
| --- |
| **TABL A:** **Gwybodaeth a thystiolaeth i gefnogi’r Cais Llawn** |
| **Asesiad o Ganlyniadau Llifogydd (FCA)** *– (Gweler* [*Nodyn Cyngor Technegol 15: Datblygu a Pherygl o Lifogydd (TAN15)*](https://gov.wales/topics/planning/policy/tans/tan15/?skip=1&lang=cy)  **RHESWM:** I ddangos y perygl llifogydd presennol ac yn y dyfodol i mewn ac allan o’r safle, a sut bydd y rhain yn cael eu rheoli i sicrhau bod pobl ac eiddo yn aros yn ddiogel dros oes y datblygiad. Bydd yr asesiad yn cynnwys:   * Gofynion TAN15; a * Cyfeiriadau aml a dolenni i amodau cynllunio perthnasol, materion cynllunio a gadwyd yn ôl, ac i’r Asesiad o Ganlyniadau Llifogydd. |
| **Adroddiad Geodechnegol Ffeithiol a Deongladwy Manwl** *– (Gweler hefyd* [Ciria SuDS Manual C753](https://www.ciria.org/Memberships/The_SuDs_Manual_C753_Chapters.aspx)  *Penodau 13 a 25)*  **RHESWM:** I ddangos rhinweddau pridd, creigiau a nodweddion sydd ar y safle ac oddi ar y safle’n bresennol, a dangos bod y dull arfaethedig o ddraenio dŵr wyneb yn briodol ar gyfer daeareg y safle; a bydd yn parhau i gynnal ei feini prawf dros oes y datblygiad. Bydd yr adroddiad yn cynnwys:   * Topograffi, daeareg a hanes y safle; * Cyfyngiadau sylweddol (yn cynnwys creigiau toddadwy, tirlithriadau, cloddio bas, dŵr daear bas, tir gwneud, tir halogedig); * Potensial draenio (yn cynnwys dyfnder at y lefel trwythiad, athreiddedd gwaddodion ar yr wyneb, trwch gwaddodion ar yr wyneb, athreiddedd creigwely, presenoldeb gorlifdiroedd); * Sefydlogrwydd y tir (yn cynnwys creigiau toddadwy, tirlithriadau, cloddio bas, tywod rhedegog, clai chwyddo, tir cywasgadwy, cwymp tir); * Mapiau GeoSure Arolwg Daearegol Prydain (yn cynnwys gwaddodion artiffisial, gwaddodion ar wyneb, creigwely); * Twll turio a lleoliadau twll treialu, monitro ac unrhyw wybodaeth gysylltiedig; * Asesiad ymdreiddiad manwl (yn cynnwys tystiolaeth o fathau o dir, cyfnod ymdreiddiad pridd a chyfrifiadau Chanran Dŵr Ffo Safonol); * Lle y cynigir palmant athraidd mewn mathau penodol o bridd, mae angen CBR wedi’u socian; * Gwaith labordy; * Lle bo modd, tystiolaeth fanwl o lefelau trwythiad dŵr daear dros y 12 mis diwethaf neu dystiolaeth arall wedi’i dilysu; a * Lefelau a lleoliad dŵr daear, a’r effeithiau ar: * Parthau Diogelu Dŵr Wyneb * Parthau Diogelu Dŵr Daear * Parthau Gwarchod Dŵr, a/neu * Parthau Perygl Nitradau Dŵr Daear. |
| **Cynigion Draenio SuDS Manwl ar gyfer y Safle Gyfan** –Gweler hefyd pob Pennod[Ciria SuDS Manual C753](https://www.ciria.org/Memberships/The_SuDs_Manual_C753_Chapters.aspx) *)*  **RHESWM:** I gadarnhau bod y datrysiad draeniad arfaethedig yn briodol ar gyfer y lleoliad, math, graddfa a natur y safle a’r datblygiad arfaethedig; ac i ddangos y bydd y perygl o lifogydd yn cael ei leihau, i sicrhau bod pobl ac eiddo yn parhau’n ddiogel dros oes y datblygiad. Bydd y cynigion yn cynnwys:   * Strategaeth Ddraenio; * Prif Gynllun; * Yn cyfeirio at, ac yn cyd-fynd â Strategaeth Leol Rheoli Risg Llifogydd; * Asesiad o Ganlyniadau Llifogydd Cymeradwy, yn cynnwys: * hydroleg bresennol, * cyfrifiadau cyfradd dŵr ffo safleoedd tir glas a thir llwyd, * parhad digwyddiad glawiad, * canlyniadau dynwared i ddylunio ar gyfer storm RP, 1 mewn 1 RP, 1 mewn 2 RP, 1 mewn 30 RP a 1:100 RP * lwfans % priodol ar gyfer newid hinsawdd a lledaeniad trefi, * digwyddiadau llifogydd hanesyddol a lefelau dŵr daear,  |  | | --- | | * risgiau (ar y safle ac oddi arno) sy’n gysylltiedig â dŵr wyneb ffo ar gyfer digwyddiadau mwy na chyfnod dychwelyd 1% (unwaith bob 100 mlynedd), |  * disgrifiadau o asedau a nodweddion draenio presennol, * peryglon llifogydd presennol a’r dyfodol yn cynnwys: * ar yr wyneb, * dŵr daear, * tarddiadau eraill, * llwybrau llif gormodiant, * arllwysiadau, * Ardaloedd anhydraidd a hydraidd presennol ac arfaethedig (mae angen gwella dŵr ffo o leiaf 30% neu gyfwerth i dir glas ar ardaloedd tir llwyd presennol); * Modelau (fel y bo’n briodol) a chyfrifiadau hydrolig manwl; * Dyluniad SuDS manwl yn cynnwys: * Ailgyfeirio yn cynnwys mecanweithiau a chydymffurfio â thargedau ailgyfeirio haf a gaeaf (e.e. haf 80% a gaeaf 50%), * triniaeth, * cludo llif, * rheoli pegwn a chyfaint llif (1:100b – digwyddiad glawiad 6 awr ar gyfer rheoli pegwn cyfaint), * storfa wyneb (hir dymor ac arafu), * storfa dan ddaear, * defnyddio llystyfiant a choed, * llwybrau a chydrannau gormodiant (ar gyfer digwyddiad glawiad 1:100b neu fwy) * dangos y gellir darparu’r storfeydd a llif cludo ar y safle, * (h.y. 1-2/l/s/ha neu 5 l/s/ha lle mae perygl o rwystr neu nid oes dewis hyfyw arall), * risgiau a goblygiadau os bydd y dyluniad yn methu, * Storio dŵr wyneb; cyfrifiadau yn cynnwys amser i arllwyso o lawn i hanner llawn; * Cyfrifiadau ymdreiddiad yn cynnwys: * ffactor diogelwch penodol, * cyfradd ymdreiddiad penodol yn 1 x 10-5 m/s neu uwch, * Gollyngfeydd ac arllwysiadau (fel rheol ystyrir 2/l/s/ha yn gyfradd priodol er mwyn peidio cynyddu’r perygl o lifogydd i lawr yr afon); * Manylion yr holl ddeunyddiau a ddefnyddiwyd yn y dyluniad; * Gall cydrannau gael eu hadeiladu, gweithredu a chynnal a chadw yn hawdd, yn ddiogel ac yn gost-effeithiol; * Cydrannau yn cadw cadernid strwythurol dros oes y datblygiad; * Dylid dangos fod y cydrannau yn addas i wrthsefyll pob llwythiad yn y dyluniad gyda’r ffactorau diogelwch a nodwyd; * Tystiolaeth i alluogi’r SAB i gyfrifo gwerth diffyg perfformiad yn cynnwys cyfraddau uned am bob cydran SuDS; * Mesurau lliniaru perygl o lifogydd sy’n ymwneud â draenio, gan nodi eu lleoliad, math a nodweddion (h.y. ffyrdd ac ardaloedd mynediad sydd wedi’i hamddiffyn i lawiad 1:30b, tu mewn eiddo a seilwaith critigol wedi’u hamddiffyn i lawiad 1:100b neu fwy, gofod rhydd priodol); * Sawl defnydd o fanteision SuDS yn cynnwys ardaloedd dan ddŵr dros dro; a * Perchenogaeth asedau a mabwysiadu draenio dŵr wyneb yn y dyfodol. |
| **Cynllun Manwl Cynnal a Chadw Asedau SuDS -** *(Gweler hefyd* [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  *Pennod 32 ac Atodiad B)*  **RHESWM:** I gadarnhau bod y dilyniant rheoli SuDS a chydrannau unigol SuDS yn cael eu cynnal a’u cadw’n effeithiol (yn cynnwys amnewid asedau lle bo angen), i gyflawni ei feini prawf dylunio dros oes y datblygiad. Bydd y cynllun yn cynnwys:   * Gwybodaeth am sut bydd y SuDS yn cael ei reoli a’i gynnal a’i gadw, a phwy fydd yn gwneud hynny; * Manylion am drefniadau mynediad i gerbydau a cherddwyr yn y dyfodol; * Gwybodaeth am adnoddau dynol, peiriannau a deunyddiau sydd eu hangen a therfynau amser eang ynglŷn â phryd; a * Yn gydnaws i’r angen i hyrwyddo bioamrywiaeth a gynhelir gan y System Draenio Cynaliadwy. |
| **Cynllun Amwynder a Bioamrywiaeth** – Gweler hefyd [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  *Penodau 5 a 6)*  **RHESWM:** I ddangos sut bydd y System Draenio Cynaliadwy yn amddiffyn a gwella amwynder bioamrywiaeth dros oes y datblygiad. Bydd y cynllun yn cynnwys:   * Sut y gwneir y mwyaf o werth amwynder o gynllun SuDS ar gyfer y datblygiad i’r gymuned leol ac ehangach; * Amwynder yn darparu dŵr glân, eglurdeb SuDS, mynediad diogel, sawl swyddogaeth a gofodau deniadol, gwerth cymdeithasol ac yn addas i newid; * Bioamrywiaeth yn darparu dŵr glân, cysylltiad ar hyd y dilyniant rheoli a chreu cynefin; * Manylion amwynder a gwerth bioamrywiaeth, a’r cysylltiadau rhyngddynt; a * Cynigion o fudd i gynefinoedd blaenoriaeth a chynnal neu wella eraill lle bo'n bosib. |
| **Adroddiadau Tir Ansefydlog a Halogedig** – Gweler hefyd [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  Penodau 4 a 26)  **RHESWM:** I adnabod presenoldeb, lleoliad a natur unrhyw dir ansefydlog a/neu halogedig ar y safle neu gerllaw; a sut y cafodd hyn ei ystyried wrth ddylunio cynllun SuDS, a sut bydd yn cael ei reoli a’i gynnal a’i gadw dros oes y datblygiad. Bydd yr adroddiadau’n cynnwys unrhyw strategaethau adfer llygredd. |
| **Strategaeth a Chynllun Trin Ansawdd Dŵr ac Atal Llygredd** – *(Gweler hefyd* [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  *Penodau 4,26 a 27)*  **RHESWM:** I ddangos sut bydd cynnig y SuDS yn osgoi neu’n lleihau creu llygrynnau a sut bydd yn atal llygrynnau rhag cymysgu gyda dŵr ffo cyn ymuno â’r system ddraenio. Bydd y cynllun yn cynnwys:   * Cefnogi amcanion ansawdd presennol a dyfodol y corff dŵr dros oes y datblygiad; * Tystiolaeth o sgrinio perygl llygredd a bod isafswm gofynion rheoli ansawdd dŵr wedi cael eu hystyried ac yn gallu cael eu cyrraedd (gan ddefnyddio Llawlyfr SuDS (Tabl 4.3), CIRIA 2015; * Gwybodaeth am y math a chryfder llygrynnau a deunyddiau llygru; * Sut mae’r difwynwyr posibl wedi cael eu rheoli’n agos at y tarddiad ac ar yr wyneb; * Manylion ynghylch pa gydrannau SuDS a ddarparwyd mewn cyfres (dilyniant yr SuDS) i lanhau llif cyn y pwynt arllwys; * Gwybodaeth am sut caiff gwaddodon eu dal a’u gadw ar y safle (ar gyfer digwyddiadau glawiad sydd yn fwy na chyfnod dychwelyd 1:1 blwyddyn); * Manylion hygyrchedd i lanhau gwaddodion a gweithgareddau cynnal a chadw eraill; * Manylu sut mae effeithiau dŵr sy’n cael ei golli trwy ddamwain wedi cael ei drin; a * Tystiolaeth ysgrifenedig o drafodaeth a chytundeb gyda Chyfoeth Naturiol Cymru. |
| **Cynllun Tirlunio** – (Gweler hefyd [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  Pennod 29)  **RHESWM:** I ddangos sut mae’r nodweddion tirlunio meddal arfaethedig yn cydweithio gydag amcanion cyffredinol SuDS, a sut mae’r dirwedd yn cefnogi ac yn gwella lleihau’r perygl o lifogydd, yn gwella ansawdd y dŵr, ac amwynder a bioamrywiaeth. Bydd y cynllun yn cynnwys:   * Gosodiad cyffredinol manwl, ailffurfio’r tir, plannu, nodweddion caled, meddal a nodweddion dŵr; * Elfennau tirlunio manwl i wella ansawdd y dŵr; * Dangos sut mae’r dyluniad yn cyflawni gwanhad, rheoli llif a gormodiant; * Gwelliannau i ecoleg a bioamrywiaeth; * Ystyriaeth lawn o weithgareddau cynnal a chadw arferol a chyfnodol effeithiol; * Dealltwriaeth lawn o gymeriad y safle: llethr, graddiant, modelu’r ddaear, daeareg, mathau o bridd, patrymau draenio naturiol; * Dangos nodweddion presennol i gael eu cadw, eu gwella, eu tynnu a/neu eu hailosod; a * Manylion sefydlogrwydd/atgyfnerthu pridd a rheoli erydiad. |
| **Cynllun Rheoli Adeiladu – (**Gweler hefyd [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  *Pennod 31 ac Atodiad B, a* [*CIRIA report C768 - Guidance on the construction of SuDS*](https://www.ciria.org/Resources/Free_publications/Guidance_on_the_construction_of_SuDS_-_C768.aspx)*)*  **RHESWM:** I ddarparu dull strwythedig i’r gweithgareddau adeiladu a gwaith dros dro a ddefnyddir i adeiladu’r SuDS, gan sicrhau bod materion pwysig ar safle adeiladu megis draenio, llifogydd, rheoli gwaddodion, atal llygredd, cywasgu ardaloedd ymdreiddiad, storio deunyddiau ac amwynder presennol a chynefinoedd naturiol ac ati yn cael eu rheoli’n sensitif ac yn effeithiol nes bod y safle adeiladu wedi’i gwblhau. Bydd y cynllun yn cynnwys:   * Manylion am natur y gwaith i’w gwblhau; * Cynlluniau safle a darluniau llawn y cynllun, pan fo angen i gefnogi’r dull; * Caniatâd a gofynion adfer; * Mynedfeydd a manylion; * Unrhyw faterion ecolegol sy’n benodol i’r safle, neu nodweddion sydd angen eu hamddiffyn a/neu eu hystyried; * Trefniadau rheoli llygredd ac unrhyw faterion ansawdd dŵr tebygol yn sgil y gwaith adeiladu priffordd a SuDs; * Strategaeth arfaethedig i reoli gwaddodion, rheoli erydiad a draenio safle yn ystod gwaith adeiladu’r datblygiad; lle bo hyn yn effeithio ar yr SuDS arfaethedig ar gyfer y safle, dylid nodi unrhyw effeithiau posibl ar berfformiad terfynol y system ddraenio ac unrhyw fesurau amddiffyn angenrheidiol neu waith adfer; a * Mesurau i atal mynediad diofal ar draws y System Draenio Cynaliadwy a gwblhawyd neu a gwblhawyd yn rhannol. |
| **Cynllun Adeiladu Fesul Cam** – (Gweler hefyd [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  Pennod 31 ac Atodiad B, a [*CIRIA report C768 - Guidance on the construction of SuDS*](https://www.ciria.org/Resources/Free_publications/Guidance_on_the_construction_of_SuDS_-_C768.aspx))  **RHESWM:** I nodi’n glir sut bydd y datblygiad a/neu gamau’r datblygiad yn draenio yn ystod y gwaith adeiladu a meddiannaeth y datblygiad cyn ei fabwysiadu. Bydd y cynllun yn cynnwys:   * Dilyniant dros gyfnodau’r datblygiad a sut bydd y systemau draenio (parhaol neu dros dro) yn cysylltu i ollyngfa (dros dro neu barhaol) yn ystod y gwaith adeiladu a meddiannaeth y datblygiad cyn ei fabwysiadu. |
| **Cynllun Gwybodaeth a Chyfathrebu (**lle bo’n briodol) – (Gweler hefyd [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  Pennod 34)  **RHESWM:** I ddarparu dull strwythedig i ymgysylltu â’r gymuned leol a gosod y camau ymgysylltu, sut y cânt eu cyflawni, yr adnoddau sydd ar gael i’w cyflawni, a'r amserlen i gyflawni’r canlyniad. Bydd y cynllun yn cynnwys:   * cyfathrebu gyda ac addysg preswylwyr presennol; * cyfathrebu gyda ac addysg preswylwyr newydd; * byrddau gwybodaeth yn benodol am y safle a chydrannau SuDS; ac * addysg gymunedol lleol a strategaethau addysg (e.e. trwy ysgolion). |
| **Rheoliadau CDM Adeiladu (Dylunio a Rheoli) Ffeil 2015** – *(Gweler hefyd* [*Ciria SuDS Manual C753*](https://www.ciria.org/Memberships/The_SuDs_Manual_C753_Chapters.aspx)  *Pennod 36 ac Atodiad B)*  **RHESWM:** I sicrhau bod dyluniadau SuDS yn cyflawni’r gofynion rheoleiddio a chyfreithiol, a bod asesiadau risg iechyd a diogelwch SuDS yn cyd-fynd â BS EN 31010:2010. Bydd y ffeil yn cynnwys:   * Asesiadau risg ar gyfer dylunio, adeiladu, gweithredu a chynnal a chadw’r briffordd a system ddraenio. |
| **Cydsyniad a chaniatâd statudol**  **RHESWM:** I ddarparu tystiolaeth bod pob cydsyniad, cytundeb ysgrifenedig a chaniatâd angenrheidiol wedi cael eu sicrhau. Bydd y rhain yn cynnwys:   * Cydsyniad arllwysiadau a thrwyddedau i gwrs dŵr; * Hawliau i osod pibelli ar dir trydydd parti/hawddfreintiau; * Manylion hawddfraint; * Caniatâd gan berchennog glannau’r afon i arllwys; * Deddf y Diwydiant Dŵr 1991 Adran 104 (mabwysiadu); * Cytundeb mewn Egwyddor gan Ymgymerwr Statudol; a * Caniatâd draenio tir a threfniadau rheoli cwmni draenio. |
| **Dogfennau Teitl**  **RHESWM:** I sicrhau bod pob cysylltiad a pherchenogaeth gyfreithiol ac ati mewn tir ac adeiladu sy’n gysylltiedig â’r SuDS wedi’u nodi, ac y gellir eu mynegi ar gyfer trosglwyddiadau cyfreithiol, derbyniadau a chyfrifoldebau. Bydd y rhain yn cynnwys:   * Teitlau Cynigion neu Dalfyriad o Deitl diweddar mewn lliw ar gyfer y tir dan sylw. |

|  |
| --- |
| **TABL B:** **Cynlluniau a darluniau yn cynnwys gwybodaeth berthnasol angenrheidiol ar gyfer y Cais Llawn** |
| **Taflen gyflwyno rhif darluniad** |
| **Hysbysiad Cais Cynllunio Amlinellol neu Lawn** a darluniadau o’r gosodiad cymeradwy (lle y bo’n briodol). |
| **Cynllun o leoliad y safle** (Graddfa 1:2500) gyda lluniau diweddar ategol. |
| **Cynllun dalgylch ac is-ddalgylch draenio naturiol ac artiffisial (Graddfa 1:2500)**  Yn dangos:   * Cyfuchliniau’r tir; * Topograffi; * Cyrsiau dŵr; ac * Ardaloedd perygl o lifogydd presennol, ar yr wyneb a dan y ddaear, sydd yn effeithio ar y safle. |
| **Darluniau cysyniad** (Graddfa 1:2500) o gynllun y datblygiad arfaethedig (a/neu ddewisiadau cynllun), tystiolaeth briodol a chymesur yn dangos:   * Cynllun cyfuchliniau cyfeirio llifogydd yn dangos llif gormodiant; * Amlinelliad o amcangyfrif maint ardaloedd safle a pharthau defnydd tir; * Cyfrifiadau a dyluniad cysyniadol y System Draenio Cynaliadwy gan gynnwys: * ailgyfeirio, * triniaeth, * cludo llif, * rheoli pegwn llif a chyfaint, * storfa (hir dymor ac arafu), * llwybrau a chydrannau gormodiant * dangos y gellir darparu’r storfeydd a llif cludo dangosol ar y safle, * amddiffyn a gwella:   ansawdd dŵr,  amwynder,  bioamrywiaeth,  tirwedd.   * Lleoliad ffyrdd, adeiladau a nodweddion draenio cynaliadwy (gan gynnwys mesurau ansawdd dŵr); * Nodweddion amddiffyn perygl llifogydd posibl a allai fod yn angenrheidiol; a * Syniadau cychwynnol am fabwysiadu SuDS a chyfrifoldebau cynnal a chadw. |
| **Darluniau lliw o gynllun peirianneg cyffredinol** (graddfa 1:500 a 1:1250) yn dangos:   * Ardaloedd o SuDS arfaethedig a gyflwynwyd i gael cymeradwyaeth SAB a’u cynnig i’w mabwysiadu wedi’u llenwi’n wyrdd gydag amlinelliad goch soled; * Ffiniau safle; * Adeiladau presennol (ar y safle ac o’i amgylch); * Lleoliad pob cerbytffordd, troetffyrdd, llwybrau troed, llwybr beiciau, lleiniau, lleiniau gwasanaeth, nodweddion gostegu traffig; * Mae angen i ddraeniau dŵr budr a dŵr wyneb presennol ac arfaethedig, draeniau priffordd i’w mabwysiadu gan yr Awdurdod Priffyrdd, ac unrhyw ddraeniau priffordd nad ydynt i gael eu mabwysiadu, gael eu nodi mewn lliwiau gwahanol ac wedi’u labelu’n glir; * Lle bo’n briodol, dylai pob annedd sydd yn draenio dŵr wyneb preifat i SuDS y briffordd gael eu nodi’n glir ar y cynllun a’u lliwio’n wahanol; * Cyrsiau dŵr; * Lefelau llawr gwaelod sydd wedi’u gorffen; * Tyllau archwilio; * Dyfais, siambrau a systemau storio/arafu; * Gollyngfeydd/penwaliau; * Systemau/nodweddion ategol eraill; * Coed presennol a lleoliadau arfaethedig; * Hawddfreintiau i gael eu lliwio’n las; * Lleoliadau anheddau, garejys a/neu fannau parcio, strwythurau; a * Goleddau cyfansoddion SuDS, troetffyrdd a cherbytffyrdd. |
| **Darluniau lliw o rannau hydredol** (Graddfa 1:500 Llorweddol a 11:100 Fertigol) yn dangos   * Lefelau ffordd presennol ac arfaethedig ar gyfer y llinell ganol, sianeli, graddiant a chromlin fertigol; * Proffiliau draenio dŵr wyneb a dŵr budr, yn cynnwys lleoliadau siambrau, graddiant, diamedr pibelli, lefelau gorchudd a gwaelod mewnol ac amddiffyniad; * Dylai draeniau priffordd gael eu hadnabod gyda lliw gwahanol; * Deunydd y bibell; * Cryfder y bibell; * Dosraniad glynu a manylion; a * Lefelau dŵr daear a chwrs dŵr. |
| **Darluniau trawstoriad a darluniau manylder safonol** (Graddfa 1:100, 1:50, 1:20 a 1:10)  Yn dangos eitemau yn y darluniau cynllun peirianneg cyffredinol, ar bellter o ddim mwy na 30 metr. |
| **Darluniau Cynllun Tirlunio** (Graddfa 1:500)  Yn dangos:   * Manylion planhigion, rhywogaethau coed/maint/lleoliad; * Unrhyw goed presennol i gael eu cadw; * Manylion pyllau coed; * Caeau chwarae glaswelltog ac offer; * Ffensys a waliau; a * chadarnhau perchnogaeth tir. |
| **Darluniau Arbenigol** (Graddfa 1:1250)  Yn dangos:   * Pontydd, cwlfertau, unrhyw waith peipiau dros 600mm diamedr, penwaliau, waliau cynnal a nodweddion eraill a adeiladwyd; a * Gwasanaethau Statudol Presennol a chynlluniau cyfleustodau yn dangos o amgylch y datblygiad arfaethedig. |

Caiff *y nodyn canlynol* ei gynnwys ar bob darluniad a gyflwynir:

1. *“Bydd y manylion yn cydymffurfio ym mhob ffordd â’r ddogfen Manyldeb ac Adeiladu xxxxxxxxxxxxxxxxxxxxx sydd mewn grym yn y sir ar adeg y gwaith adeiladu”.* **(i’w hychwanegu gan bob Corff Cymeradwyo unigol)**

Dylid nodi:

* Os bydd y datblygwr yn dymuno cyflwyno ffeiliau AutoCAD, dylent atodi’r ffeiliau ‘*pen setting*’ perthnasol (ctb).
* Dylai cynlluniau gael eu plygu i faint A4.